Defendemos los drechos sociales de les asturianes y asturianos, organizaos na forma d’una República asturiana, soberana y socialista.
Defendemos una Asturies ensin corrución, llibre de les polítiques d’austericidiu económicu y precariedá llaboral con que mos castiga l’Estáu español y la Xunión Europea.
Defendemos la redistribución de la riqueza, una fiscalidá xusta, una renta ciudadano garantizao y l’atención de les necesidaes básiques de la población.
Defendemos una nuea política de rellaciones llaborales: trabayu dignu, salariu suficiente, garantíes efeutives escontra la siniestralidá y procesos de negociación sofitaos nos conceyos abiertos de trabayaores.
Defendemos polítiques actives d’aída a la mocedá asturiano pa garantiza-y un futuru nel so país, asina comu pa la comunidá asturiano que se vio forciao a emigrar.
Defendemos la igualdá de toles presones, ensin diferiencia por identidá de xéneru, opción sesual o modelu convivencial.
Defendemos la oficialidá del asturianu comu llingua nacional, asina comu’l nuesu padremuñu hestóricu, cultural ya ecolóxicu.
#000002